Dramaet fortsetter: Eva Kristin Hansen hudflettes i brev
Valgkomiteen går hardt ut mot egen leder i etterkant av kaos-årsmøtet.  «Vi mener Eva ikke bør utnevnes som leder i fremtidige valgkomiteer».  Det skriver et flertall av valgkomiteen i Trondheim Arbeiderparti i et brev til styret i lokallaget, som VG har sett.  Adresseavisen omtalte brevet først.  Tar en oppvask  Helgen 9. og 10. februar gikk det hardt for seg på årsmøtet til Trondheim Ap:  Valgkomiteen kommenterer flere av disse punktene i brevet. De skriver blant annet at de ble enige om å kontakte Gunn Elin Høgli for å finne ut om hun ville fortsette å være leder, selv om det kom mistillitsforslag. De skriver:  «I ettertid føler vi at vi ble «tatt på sengen» og at vi ikke burde gjort dette. Gunn Elin opplevde kontakten fra Eva som et forsøk på å presse henne til å trekke seg.» Om Eva Kristin Hansen skriver de:  «I sum er vi kritisk til hvordan valgkomiteens leder har styrt arbeidet i komiteen. Spesielt hvordan hun presset på for at vi skulle innstille på ny leder når dette strider mot vedtektene.» De omtaler argumentasjonen for lederbytte som «tynn» og at dette «hindret» det øvrige arbeidet i komiteen:  «Det er også opplevd at komitéleder i et par episoder har vært unødig krass og ufin, der det heller forventes at komitéleder skal bidra til en god tone.» Svarer på kritikken Eva Kristin Hansen har svart på kritikken i et eget brev til styret, som VG også har sett:  «Jeg har etter beste evne og ut fra min samvittighet gjort alt jeg kan for å samle laget. Det viste seg vanskelig, og det må vi leve med,» skriver Hansen i brevet og fortsetter:  «Jeg har vært i utallige komiteer både nasjonalt og lokalt. Men dette arbeidet er det mest surrealistiske jeg har vært med på. At medlemmer i komiteen en uke etter årsmøtet har funnet ut at dette var en uryddig prosess, tar jeg til etterretning» VG har snakket med Hansen, som ikke har noen ytterligere kommentar til saken.  – Jeg er skuffet over at vi ikke kom med innstilling før møtet, sier Kristian Lian til Adressa.  Han er lokallagsleder i Flatåsen Arbeiderlag, medlem i valgkomiteen, og en av dem som har skrevet brevet. VG har snakket med Lian, som ikke ønsker å kommentere saken ytterligere. 
Valgkomiteen i Trondheim Arbeiderparti kritiserer egen leder, Eva Kristin Hansen, i brev til styret. Kritikken kommer etter kaos-årsmøtet 9.–10. februar, der Gunn Elin Høgli kastet som leder. Eva Kristin Hansen svarer på kritikken og sier hun har gjort alt hun kan for å samle laget.